tomron87/hebrew-wikipedia-sentences-corpus huggingface dataset:
סר ג'וזף אוסטן צ'מברלין (Sir Joseph Austen Chamberlain; 16 באוקטובר 1863 – 17 במרץ 1937) היה מדינאי בריטי, אחיו-למחצה של ראש ממשלת בריטניה נוויל צ'מברלין וחתן פרס נובל לשלום (על חלקו בהסכמי לוקרנו).
נולד בברמינגהאם לג'וזף צ'מברלין, תעשיין ופוליטיקאי שהיה ראש עיריית ברמינגהם, חבר הפרלמנט הבריטי ושר בממשלתה.
אמו, הארייט, מתה בעת לידת אחותו ביאטריס.
מאוחר יותר נשא ג'וזף את אחייניתה של הארייט, פלורנס והביא עמה עוד ארבעה ילדים, אחד מהם, נוויל, היה לראש ממשלת בריטניה בשנת מותו של אוסטן.
כמועמד למסלול חיים פוליטי התחנך צ'מברלין בקיימברידג', לאחר מכן נשלח לתשעה חודשי לימודים במכון למדעי המדינה בפריז, שם למד להכיר ולהוקיר את תרבות צרפת ואף נפגש עם בכירים בצמרתה כגון ז'ורז' קלמנסו.
כעבור שנה נשלח להשתלמות באוניברסיטת ברלין, שם למד גרמנית והכיר את אוטו פון ביסמרק, אך גם נחשף ללאומנות הפרוסית דרך סטודנטים שנהו אחר תורתו של היינריך פון טרייצ'קה.
בשנת 1888 שב לבריטניה וב-1892 נבחר כחבר פרלמנט מטעמה של מפלגתו של אביו, המפלגה הליברלית-יוניוניסטית.
בתחילת דרכו היה שרוי בצלו של אביו אך התבלט בכוחות עצמו בהתמדה.
בין 1895 ל-1900 כיהן כלורד הראשון של האדמירליות וב-1903 היה לשר האוצר של בריטניה תחת ראש הממשלה 1903 ארתור ג'יימס בלפור.
עם פרישת אביו ב-1906 היה צ'מברלין למנהיגה-למעשה של המפלגה, שספגה מפלה כבדה בבחירות.
כאשר הוצעה לו ב-1911, לאחר פרישת בלפור, מנהיגות המפלגה השמרנית, ויתר צ'מברלין לאנדרו בונאר לואו, פעולה שאמנם הרחיקה אותו מעמדת מנהיגות, אך הצליחה לחזק את הברית הפוליטית בין שתי המפלגות.
עם פרוץ מלחמת העולם הראשונה נוצרה ממשלת אחדות לאומית רחבה, בה כיהן כשר לענייני הודו, תחילה תחת הרברט הנרי אסקווית' ולאחר מכן תחת לויד ג'ורג'.
ב-1917, לאחר כישלון המלחמה במסופוטמיה, בה היה אחראי על כוחות הודו, התפטר צ'מברלין מתפקידו.
באפריל 1918 חזר לתפקיד שר בלי תיק בקבינט המלחמה ולאחר סיום המלחמה שב לתפקיד שר האוצר במסגרתו הנהיג את שיקום כלכלת המדינה לאחר המלחמה.
ב-1921–1922 כיהן תקופה קצרה כראש המפלגה השמרנית, כלורד שומר החותם וכמנהיג בית הנבחרים (השר המקשר בין הקבינט לבית הנבחרים), אך לא הוביל אותה לבחירות.
ב-1924 מונה לשר החוץ של בריטניה בממשלתו של סטנלי בולדווין.
הישגו העיקרי כשר חוץ היה בהצלחתו להוביל לחתימתם של הסכמי לוקרנו שנידונו בלוקרנו שבשווייץ ב־5–16 באוקטובר 1925 ונחתמו רשמית בלונדון ב־1 בדצמבר.
את הדרך לדיונים על ההסכמים פתח בנאומו בפני חבר הלאומים בו קבע שיש לפתור סכסוכים דיפלומטיים בדרך של "הסכמים מיוחדים לפתרון צרכים מיוחדים" ("making special arrangements in order to meet special needs").
יחד עם שר החוץ הגרמני, גוסטב שטרזמן ועמיתו הצרפתי אריסטיד בריאן, הצליח בולדווין לקיים ועידה פורה שהניבה שורת הסכמים שקבעו את גבולות גרמניה והצליחו לפוגג את המתיחות בין גרמניה מחד וצרפת ובלגיה מאידך בחבל הרוהר והבטיחו ערובה בריטית ליציבותם.
כן נחתמו הסכמים שביצרו את חוזי ההגנה של פולין וצ'כוסלובקיה עם צרפת.
לצ'מברלין הוענק תואר אביר מסדר הבירית והוא זכה, יחד עם צ'ארלס דוז האמריקאי בפרס נובל לשלום, כן הופיע ב-30 בנובמבר 1925 על שער גיליון טיים מגזין.
בריאן ושטרזמן זכו בפרס שנה לאחר מכן.
צ'מברלין פרש ממשרתו ב-1929. למעט גיחה קצרה חזרה לממשלה כלורד הראשון של הימיה בממשלת רמזי מקדונלד לא שב עוד למשרת שר.
ב-1935 המליץ על אנתוני אידן למשרת שר החוץ שהוצעה לו.
בניגוד לאחיו למחצה, היה צ'מברלין הדמות הציבורית הראשונה בבריטניה שזיהה את הסכנה הנשקפת מגרמניה הנאצית וביקש להפוך את המאבק בהיטלר למדיניות עיקרית.
כבר ב-10 באפריל 1933, פחות משלושה חודשים לאחר עליית הנאצים לשלטון, קרא צ'מברלין להיטלר לעצור את רדיפת היהודים.
הוא נחשב גם לתומך בציונות.
יחד עם לאופולד אמרי ווינסטון צ'רצ'יל, ניהל מערכה פרלמנטרית נגד הנאציזם ונגד מדיניות של פיוס עם גרמניה הנאצית.
צ'מברלין מת בן 73, עשרה שבועות לפני שאחיו-למחצה, נוויל צ'מברלין, שהיה בעל עמדות שונות בתכלית בנושא מדיניות החוץ, נכנס לכהונת ראש ממשלת בריטניה.
אוסטין ג'יימס ריברס הוא כדורסלן עבר אמריקאי המשחק בעמדות הרכז והקלע.
בנו של שחקן העבר והמאמן דוק ריברס.
אוסטין ריברס נולד ב-1992 בקליפורניה, ובנערותו למד בתיכון "ווינטר פארק".
ריברס שיחק גם בקבוצת הכדורסל של התיכון במשך ארבע שנים, ובעונת ה שלו קלע 28.8 נקודות, קטף 6.1 , הוסיף 2.2 אסיסטים למשחק ו-2.0 חטיפות כדור בממוצע למשחק.
בעונת הסניור שלו בתיכון "ווינטר פארק", הוביל אותה לזכייה בתחרות ה-A6 היוקרתית עם 23 נקודות במשחק האליפות.
באותה עונה היה ריברס שותף למדליית הזהב של נבחרת הנוער של ארצות הברית.
ריברס קבע שיא לאומי לשחקן בן 18, כאשר קלע 35 נקודות נגד קנדה במשחק הגמר.
ריברס הצטרף לקבוצת הכדורסל של אוניברסיטת דיוק ב-2010, ונבחר על ידי ESPN ל"מגויס" הטוב ביותר של עונת 2011. ב-8 בפברואר 2012 קלע ריברס את שלשת הניצחון של אוניברסיטת דיוק נגד אוניברסיטת קרוליינה הצפונית, ובכך סיים את רצף 31 הניצחונות (הגדול ביותר) של קרוליינה הצפונית.
בסיום עונתו הראשונה בליגת המכללות, העמיד ממוצע של 15.5 נקודות, לקח 3.4 ריבאונדים, והוסיף 2.1 אסיסטים למשחק.
בסיום אותה עונה, נכנס ריברס לדראפט 2012.
ב-26 במרץ 2012 הודיעה אוניברסיטת דיוק כי אוסטין ריברס ויתר על שלוש השנים שנותרו לו באוניברסיטה וינסה להיבחר בדראפט הקרוב.
ב-28 ביוני נבחר ריברס על ידי הניו אורלינס הורנטס במקום ה-10, יחד עם בחירה מספר 1 של אותו דראפט, אנתוני דייוויס.
כמה ימים לאחר מכן, ריברס חתם על חוזה בהורנטס לשלוש שנים.
במשחקי טרום העונה, נפצע ריברס בקרסול הימני והושבת לתקופה קצרה.
ריברס נכנס להופעת הבכורה שלו בליגת ה-NBA, כאשר החליף את אריק גורדון, וקלע 7 נקודות.
ב-14 בדצמבר קבע ריברס שיא קריירה כאשר קלע 27 נקודות נגד מינסוטה טימברוולבס.
ב-6 במרץ שבר את ידו, ולכן החמיץ את שאר העונה.
ריברס סיים את עונת הרוקי שלו עם ממוצע של 6.2 נקודות, 1.8 ריבאונדים ו-2.1 אסיסטים למשחק.
בתחילת העונה הבאה, הפליקנס מימשו את האופציה שלהם על ריברס לשנתיים, עד עונת 2014–2015. בעונה זאת חלה התקדמות מועטה ביכולתו של ריברס, שהשתפר לממוצע שיא קריירה של 7.7 נקודות למשחק, והוסיף לכך 2.3 אסיסטים ו-1.9 ריבאונדים.
ריברס הועבר, ב-12 בינואר 2015, לבוסטון סלטיקס בטרייד שכלל גם את הממפיס גריזליס.
שלושה ימים מאוחר יותר, עבר שוב – הפעם לקבוצה שמאמן אביו, דוק ריברס, לוס אנג'לס קליפרס.
שוב בטרייד משולש שכלל הפעם גם את הפיניקס סאנס.
ב-16 בינואר עשה את הבכורה בקליפרס והפך לשחקן הראשון בהיסטוריה שמשחק תחת אביו.
ב-21 בפברואר, קבע שיא קריירה של 28 נקודות בניצחון 98–128 על סקרמנטו קינגס.
ב-8 במאי, במשחק הסיבוב השני של הפלייאוף נגד יוסטון רוקטס, קבע שיא קריירה בפלייאוף של 25 נקודות שעזר לקבוצתו להשיג ניצחון 1–2, אך קבוצתו הודחה בשבעה משחקים.
לקראת עונת 2015/2016, חתם ריברס על חוזה חדש בקליפרס.
ב-6 בפברואר שבר את ידו והחמיץ שישה שבועות.
בקיץ 2018 הועבר ריברס בטרייד לוושינגטון ויזארדס בתמורה למרצ'ין גורטאט.
ב-17 בדצמבר 2018, לאחר 29 משחקים בלבד במדי הוויזארדס, נשלח ריברס בטרייד לפיניקס סאנס, יחד עם קלי אוברה, בתמורה לטרבור אריזה.
יומיים לאחר מכן שוחרר מסגל הקבוצה.
ב-24 בדצמבר 2018 חתם על חוזה ביוסטון רוקטס עד לסיום עונת .
ביולי 2019 חתם על חוזה בקבוצה לשנתיים נוספות.
לקראת עונת חתם ריברס על חוזה בניו יורק ניקס.
במרץ 2021 הועבר בטרייד לאוקלהומה סיטי ת'אנדר, ומיד שוחרר ממנה.
לאחר שחרורו מהת'אנדר, חתם ריברס על חוזה בדנוור נאגטס עד לסיום עונת .
ב-14 ביולי 2022 חתם ריברס במינסוטה טימברוולבס לעונה אחת.
אוסטין ריברס הוא בנו של מאמן הלוס אנג'לס קליפרס, דוק ריברס.
גם אחיו, ג'רמייה ריברס, משחק כדורסל בליגת הפיתוח של ה-NBA.
אחותו, קאלי, משחקת כדורעף מקצועני בפוארטו ריקו.
אחיו הצעיר, ספנסר, משחק גם הוא כדורסל בעמדת הגארד, וגם בתיכון "ווינטר פארק", שם שיחק אוסטין.
מועדון הכדורגל המלכותי אוסטנדה (בהולנדית: Koninklijke Voetbalclub Oostende), המכונה בקיצור אוסטנדה, הוא מועדון כדורגל מהעיר אוסטנדה שבבלגיה, המשחק בליגת המשנה הבלגית.
אצטדיון הבית של הקבוצה הוא אצטדיון אלברטפארק, שמכיל כ-8,000 מקומות ישיבה.
המועדון הוכרז כפושט רגל ביוני 2024.
המועדון החל לשחק תחת השם הנוכחי בשנת 1981, לאחר איחוד בין VG אוסטנדה ל-AS אוסטנדה.
אוסטנדה נוסדה בשנת 1981, כאיחוד של שני מועדונים שונים שפעלו בעיר.
VG אוסטנדה היה המועדון הוותיק בעיר, שנוסד בשנת 1904, אך מעולם לא שיחק בליגה הבלגית.
AS אוסטנדה הוקמה ב-1911, והפכה למועדון הבכיר בעיר בשנות ה-30. בתחילת שנות ה-70 שיחקה AS אוסטנדה בליגה הבכירה למשך ארבע עונות, אך מאז ירדה ולא שבה עוד לליגה הבכירה.
המועדון המשותף שהוקם ב-1981 נשא את המספר הסידורי 31, מספרה של VG אוסטנדה, בעוד מספר המועדון של AS נמחק מהרישומים.
שנה אחר כך, הקימו אוהדי VG מועדון אוהדים שהחל לפעול בליגות הנמוכות, אך פורק ב-2013.
המועדון המשותף החל את דרכו בליגה השלישית, והעפיל ממנה לראשונה לליגת המשנה בסיום עונת , בה סיימה הקבוצה במקום הראשון.
עונה אחר כך הצליחה הקבוצה להשלים עלייה של שתי ליגות ברציפות, לאחר שסיימה במקום השלישי בליגת המשנה ולהעפיל, דרך הפלייאוף, אל הליגה הבכירה.
בעונת הבכורה שלה בליגה הבכירה, עונת , רשמה הקבוצה את הישג השיא שלה עד כה, כשסיימה במקום השביעי בטבלה.
עונה אחר כך, חזרה הקבוצה לליגת המשנה.
בין 1995 ל-2013 שיחקה הקבוצה בעיקר בליגת המשנה, למעט שתי עונות בודדות בליגה הבכירה ( ו-) ושתי עונות רצופות (החל מ-2001) בליגה השלישית.
בסיום עונת חזרה הקבוצה לליגה הבכירה לאחר שזכתה באליפות ליגת המשנה, ומאז שברה את שיא העונות הרצופות שלה בליגה הבכירה, כשהחלה ב- את עונתה השלישית ברציפות בליגה הבכירה.
אוסטין קימברלי (ב-אנגלית: Austin Kimberley) היא מכונית משפחתית, גדולה, 4 דלתות, אשר יוצרה על ידי חברת המכוניות האוסטרלית "British Motor Corporation (Australia)" בין השנים 1970–1972.
דגם ה-"אוסטין קימברלי" התבסס על דגם ה- "אוסטין 1800" (דגם קוד: BMC ADO17) שיוצר ב-בריטניה בין השנים 1964–1975 על ידי קונצרן הרכב "The British Motor Corporation Limited (BMC)".
בנוסף להרכבתו באוסטרליה, דגם ה-"אוסטין קימברלי" הורכב ב-ניו זילנד.
מחירו של "אוסטין קימברלי" בהשקה, בשנת 1970, ב-ניו זילנד עמד על 2,888 דולר (דגם תמסורת ידנית), ו-3,148 דולר (דגם תמסורת אוטומטית).
תאוצת דגם "אוסטין קימברלי" בין 0-100 קמ"ש היא 12,9 שניות (לדגם תמסורת ידנית).
תאוצת דגם "אוסטין קימברלי" בין 0-100 קמ"ש היא 15,5 שניות (לדגם תמסורת אוטומטית).
במקביל ליצור דגם ה-"אוסטין קימברלי" באוסטרליה ובניו זילנד, יוצר דגם כמעט זהה ל-"אוסטין קימברלי", באוסטרליה ובניו זילנד.
הדגם היה קרוי "Austin Tasman" (יוצר על ידי חברת המכוניות הבריטית "מוריס" (Morris Motors), חברת בת של "British Motor Corporation").
מנוע דגם ה-"Austin Tasman", מנוע 6 צילינדרים, 2,224 סמ"ק, הפיק 102 כ"ס, (מאייד אחיד).
אוסטת'ורטה (בשוודית: Ostkaka; "אוסט" היא גבינה ו"ת'ורטה היא עוגה בשוודית) או בשמותיה הנוספים "עוגת גבינה שוודית" או "עוגת לבן שוודית" היא קינוח שוודי.
לאוסטקהקה שורשים בשני מחוזים שונים של שוודיה, האלסינגלנד שבמרכז המדינה וסמולנד שנמצא בדרום, אם כי לכל מחוז יש גרסה משלו לעוגה.
המנה סמיכה ומעודנת, בעלת מרקם של קרם וכוללת גם שקדים.
לרוב, תוגש העוגה חמימה עד פושרת לצד ריבות, דובדבנים או תותים, פירות שונים, קצפת ולעיתים רחוקות גם לצד גלידה.
הסיבה שהעוגה מוגשת לסועדים חמימה היא שחום רב מדי יפגע בטעמה, ואילו קור יגרום למרכיביה להיות קשים ומוצקים מדי.
בשוודיה, קוראים לעוגת גבינה בשם "עוגת גבינה אמריקאית" או מילולית בשם "צ'יזקייק".
אף על פי כן, מסעדות בארצות סקנדינביה השונות מבלבלות לעיתים בין המנות.
את האוסטקהקה מכינים על ידי הוספת אנזים הגבנה לחלב והמתנה עד שהקזאין מתגבש.
קצפת, סוכר, ביצים, שקדים מתוקים ומרים מעורבלים יחד כי ליצור תבליל.
הבלילה מוכנסת לתנור והמנה מוגשת פושרת שכן חום רב יפגע בטעם הייחודי של המרכיבים.
לפי המסורת בשוודיה, במחוז סמונלד אופים את האוסטקהקה בסיר נחושת גדול.
הרגל זה הוביל למנהג שאורחים שמוגשת להם המנה מסיר זה, מקבלים את החלקים שנאפו במרכז הסיר ולא קרוב לדפנות, כך שהם יקבלו את המנה המובחרת יותר ולא את המנות שמכילות שאריות של נחושת.
מאז 2004, "יום האוסטקהקה" נחגג ב-14 בנובמבר בשוודיה.
הוא הוקם על ידי "Ostkakans vänner" ("חברים של אוסטקהקה"), ארגון ללא מטרות רווח שנוסד באביב 2003.
מאחר שתהליך הגבנת החלב אורך זמן ארוך יחסית, הוצעו רכיבים אחרים להכנת האוסטקהקה.
באחת מן הגרסאות משתמשים בגבינת קוטג' במקום בחלב עם תוספים.
במטבח האמריקאי והרוסי קיימים קינוחים דומים, אחד מהם מכונה עוגת לבן "דמעות המלאכים".
אוסֵטית היא שפה הודו-איראנית מזרחית המדוברת בחבל אוסטיה השוכן במורדות הרי הקווקז.
השפה התפתחה ככל הנראה מסיתית, סרמטית ואלאנית, שפות שנכחדו.
אוסטית מדוברת בפי 570,000 בני אדם, 60% מתוכם חיים בצפון אוסטיה.
אוסטית היא שפתם המדוברת והספרותית של האוסטים, קבוצה אתנית המרכיבה את רוב אכלוסייתה של רפובליקת צפון אוסטיה והמדינה הריבונית דה פקטו דרום אוסטיה.
השפה משויכת לענף השפות האיראניות המזרחיות (כפי שניתן להבחין משמה המקומי של השפה, ирон (אִירוֹן – דומה לאיראן)) ממשפחת השפות ההודו אירופיות.
ניתן להבחין בדמיון מסוים בין אוסטית לבין שפות איראניות מזרחיות אחרות כגון פשטו ויאגנובית.
מן העת העתיקה (המאה ה-8 לפנה"ס), התפרסו השפות האיראניות לשטח עצום, הכולל את איראן המודרנית, מרכז אסיה, מזרח אירופה והקווקז.
אוסטית היא ככל הנראה השפה המדוברת היחידה מבין קבוצת השפות ממשפחת השפות האיראניות – סקיתית, אשר שרדה.
קבוצת השפות השתייכה לקבוצת העמים הסקיתים שכללו מספר שבטים.
אוסטית, יחד עם כורדית, תאתית ותלישית, היא אחת השפות האיראניות המרכזיות השגורות בפי קהילות גדולות בחבל הקווקז.
צורת הרבים הנוצרת על ידי הוספת הסיומת -ta, מתאפיינת גם בשפה היאגנובית, סרמטית וסוגדית שנכחדה.
עדות למאפיין זה בא כתוצאה מרצף ניבים שהתפתחו בערבה האירואסייתית.
שמות של שבטים אף הם מעידים על כך, לדוגמה: סרומוטאי (Σαρομάται) ומסגטאי (Μασαγέται).
הטקסט הידוע הקדום ביותר של השפה מצוי בכתובת המתוארכת למאות ה-10 וה-12 לספירה, אשר נמצאה ליד נהר בארחז.
הטקסט נכתב באלפבית היווני בתוספת דיגרפים מיוחדים.
עדות מוקדמת לכיתוב מורחב יותר מצויה בטקסט עם ביטויים אלאניים המופיע בספר תאוגוניה, עם ביאוריו של יואנס צצס – משורר ודקדקן מהתקופה הביזנטית:
מעבר לתעתיק הישיר, חוקרים ניסו לשחזר את המילים בשחזור פונטי תוך כדי שימוש ביוונית ככלי עזר, לכן בעוד האות τ מקבילה לאות t (או ט), היא תועתקה ל-d (ד), אשר חוקרים מאמינים כי זו הייתה דרך הגייתה בקרב האוסטים.
בשלום האלאניים אני דורש בשפתם
"יום טוב לך אשת אדוני, מאין את?"
"יום טוב לך אשת אדוני, מאין את?" ודברים אחרים
כשאישה אלאנית חושקת בכומר כמאהב, עלול הינך לשמוע זאת:
"האם אינך מתביישת, אשתי האצולה, אשר נרבעת על ידי כומר?"
"האם אינך מתבוששת, אשתי, לקיים יחסי אהבה עם הכומר?"
ישנה תאוריה המצביעה על כך שהפרוטו-שפה עברה שינוי פונולוגי.
תאוריה זו נשענת על סמך "רצף של קצב", שבו שמות עצם חולקו לשני סוגים, "שמות עצם כבדים" ו"שמות עצם קלים." שמות העצם ה"כבדים" התאפיינו בצליל תנועתי ארוך או בדיפתונג, והוטעמו בהברתם הראשונה (מלעיל), לעומת שמות העצם ה"קלים" אשר הוטעמו בהברתם האחרונה (מלרע).
לאוסטית 2 ניבים עיקריים וחשובים: הניב האירוני והניב האיגורי, המדוברים בפי 6/5 ו-1/6 מכלל האוכלוסייה בהתאמה.
ניב שלישי נוסף בשם יאסי דובר בעבר בהונגריה.
לניב האירוני של השפה האוסטית 7 תנועות.
קדמיות מרכזיות אחוריות סגורות אמצעיות סגורות אמצעיות כמעט פתוחות פתוחות
החוקר האוסטי וסילי אבייב מבחין בין 26 עיצורים, עליהם ניתן להוסיף עוד 5 עיצורים משופתתים ו-2 עיצורים מקורבים.
בשונה משפות הודו אירופיות אחרות, ישנם כמה עיצורים מסודקים.
זהו ככל הנראה מאפיין מקומי של שפות באזור הקווקז.
שפתיים שיניים/מכתשיים בתר-מכתשיים/חכיים חכיים ענבליים שטוחים משופתתים שטוחים משופתתים סותמים קוליים בלתי קוליים מסודקים מחוככים קוליים בלתי קוליים מסודקים חוככים קוליים בלתי קוליים אפיים צדיים רוטיים (ממשפחת הרי"ש) מקורבים
החלת הספרות האוסטית התרחשה במאה ה-18, ברוסיה השתמשו באלפבית הקירילי, ובגאורגיה באלפבית הגאורגי.
הספר הראשון באוסטית יצא לאור בכתב קירילי בשנת 1798, וב-1844 חודש הכתב על ידי מדען רוסי ממוצא פיני-שוודי.
אלפבית חדש המבוסס על האלפבית הלטיני הוכר באופן רשמי בשנות ה-20 של המאה ה-20, אך ב-1937 הוצג כתב קירילי מחודש עם דיגרפים אשר החליפו את רוב הסימנים הדיאקרטיים מ-1844.
יאלגוזידזה כתב גאורגי מחודש, עליו הוסיף 3 אותיות לאלפבית הגאורגי.
במהלך המאה ה-19 החלה האורתוגרפיה הגאורגית הולכת ונוסגת, אך קיבלה מעמד רשמי באוטונומיה הגאורגית ב-1937. סוגיית ה"עם אחד – שני אלפביתים" גרמה לחוסר שביעות רצון בדרום אוסטיה ב-1951, וזאת דרשה לאיחוד הכתב.
לאור זאת, בשנת 1954 הכתב הגאורגי הוחלף בכתב הקירילי המחודש מ-1937.
השפה הדיגורית (ניב מן השפה האוסטית) הספרותית, השתמשה בכתב הערבי, אך מעמדה בוטל ב-1939, 5 שנים לפני שהוגלו הדיגורים לסיביר וקזחסטן.
בשונה משאר שפות הנכתבות באלפבית הקירילי, אוסטית מתייחדת באות Ae שנמצאת בשימוש בשפה האוסטית בלבד.
אות זו אינה מופיעה באף מערכת כתיבה קירילית.
להלן טבלת האותיות הנמצאות בשימוש מודרני:
בנוסף, האותיות ⟨š⟩ ו-⟨ž⟩ נועדו לתעתק מילים שאולות מרוסית.
הטבלה הבאה ממחישה כמה מילים אוסטיות שכיחות עם תרגום לשפות הודו-איראניות ושפות הודו-אירופיות אחרות:
אוסטפריקזאורוס (שם מדעי: Ostafrikasaurus) הוא סוג דינוזאור תרופוד ממשפחת הספינוזאוריים אשר בניגוד לרוב קרוביו חי ביורה העליון ולא בקרטיקון.
משמעות שמו הוא: "לטאה גרמנית-מזרח אפריקנית", אשר נקרא עקב מציאתו במשלחת של מוזיאון הטבע הברלינאי במזרח אפריקה הגרמנית באזור בו נמצא.
לצידו נמצאו מיני צמחונים כמו הקנטרוזאורוס והג'ירפטיטאן, שחיו ביורה של טנזניה.
דינוזאור זה היה קרובו של הספינוזאורוס הענקי, אך היה קטן יותר והגיע לאורך 3.4 מטר ולמשקל של 900-2,000 קילוגרם.
הוא ידוע רק ממאובני שיניים מחודדות דמויות קרסים, איתם השתמש הדינוזאור כדי לתפוס טרף חלקלק.
אורך השיניים הגיע עד 50 מ"מ.
לא ידוע אם היה בעל מפרש גבי.
ככל הנראה הוא חי בביצות הקדומות של טנזניה, ושם ניזון מדגים ואולי מזוחלים איטיים.
ספינוזאור קדום זה נכחד מעט לפני תחילת הקרטיקון, לפני 145 מיליון שנה.
אוסטין שירליין ׁׁׁׁׁ היא מכונית יוקרה מהודרת בתצורות: מכונית סלון ולימוזינה מתוצרת יצרנית הרכב הבריטית Austin Motor Company (שם רשמי: The Austin Motor Company Limited) אשר יוצרה בין השנים 1947 – 1954 בבריטניה.
קו הייצור של הדגם תוכנן על ידי "אוסטין" במהלך מלחמת העולם השנייה, אך ייצור הדגם לא החל עד שנת 1947 בגלל המחויבות לייצור למאמץ המלחמתי.
"אוסטין שירליין" הייתה מכונית מהודרת בסגנון הרולס-רויס או בנטלי אך במחיר נמוך בהרבה.
מחיר היחידה עמד על 1,278 לירה שטרלינג (כולל מיסוי, לדגם A110, בשנת 1947 בבריטניה.
מחיר היחידה עמד על 1,917 לירה שטרלינג (כולל מיסוי, לדגם A125, בשנת 1947 בבריטניה.
אוסטין קיימברידג' היא סדרה של מכוניות משפחתיות אשר יוצרה על ידי יצרנית הרכב הבריטית Austin Motor Company בין השנים 1954 – 1973.
דגמי "אוסטין קיימברידג'" אשר יוצרו בין השנים 1954 – 1958 הוגדרו כמכוניות משפחתיות קטנות.
דגמי "אוסטין קיימברידג'" אשר יוצרו בין השנים 1954 – 1969 הוגדרו כמכוניות משפחתיות גדולות.
2 דלתות - טנדר בסגנון "Coupe Utility".
2 דלתות - טנדר קונבנציונלי.
מחיר היחידה בשנת 1954 בבריטניה עמד על 720 לירה שטרלינג לדגם 4 דלתות סדאן.
אוסטין וייט הידוע יותר בשם הבמה שלו, אוסטין ת'יאורי הוא מתאבק אמריקאי, המופיע בארגון ההיאבקות WWE, בתוכנית סמאקדאון.
לפני שהחל להתאבק בארגון ה-WWE, ת'יאורי התאבק עבור ארגוני ההיאבקות העצמאיים שהיו חלק מה-World Wrestling Network כמו Full Impact Pro (FIP) ו-Evolve, כשתחתיהן הוא זכה באליפות ה-WWN, אליפות העולם במשקל כבד של FIP ואליפות Evolve.
בשנת 2015, וייט ניצח באליפות פיתוח גוף לנוער של ג'ורג'יה מטעם הוועדה הלאומית לפיתוח גוף, בעודו בן 17.
ב-12 באוגוסט, ת'יאורי נטל חלק בקרב מרובע נוסף, הפעם נגד מארק האסקינס, מארק אנדרוז וקית' לי, שבסופו האסקינס ניצח.
באירוע ה"פרק 67", ת'יאורי הצטוות לשורות המתאבקת ג'יני וביחד הם ניצחו את וויל אוספריי וקיי לי ריי.
ב-12 באוגוסט 2016, ת'יאורי רשם את הקרב הראשון שלו בארגון ההיאבקות העצמאי Full Impact Pro (FIP) במסגרת האירוע Heatstroke, שבו חבר לשורות AC מאק.
ב-7 בינואר 2017, ת'יאורי הפסיד ל-AR פוקס.
באירוע מספר 78 של הארגון Evolve, ת'יאורי רשם ניצחון בקרב הראשון שלו בארגון על דארבי אלין.
אירוע לאחר מכן, הוא השתתף בקרב מרובע נגד כריס דיקינסון, אנטוני הנרי ופרד יהי, שבסופו דיקינסון ניצח.
באירוע מספר 80, הוא נחל הפסד לאית'ן פייג'.
באירוע מספר 84, הוא ניצח את ליאו ראש.
לעומת זאת, באירוע מספר 89, הוא נוצח על ידי טרנט בארטה.
באירוע מספר 97, שנערך ב-10 בדצמבר, הוא גבר על פרד יהי וזכה באליפות העולם במשקל כבד של FIP.
באירוע Everything Burns של הארגון FIP, הוא הפסיד למרטין סטון.
באירוע מספר 100 של Evolve, ת'יאורי כשל בניסיונו לזכות באליפות Evolve לאחר שהפסיד לזאק סברה ג'וניור.
שלושה אירועים לאחר מכן ב-6 באפריל 2018, ת'יאורי ניצח את קית' לי וכתוצאה מכך זכה באליפות ה-WWN.
עם זאת, הוא הפסיד את התואר לג'ואי ג'נלה חודש לאחר מכן באירוע מספר 106. באירוע Accelerate של הארגון FIP, שנערך ב-30 בספטמבר, הוא איבד את תואר אליפות העולם במשקל כבד של FIP, כשהפסיד לאנטוני הנרי.
באירוע מספר 117 של Evolve, שנערך ב-15 בדצמבר, ת'יאורי ניצח את פביאן אייכנר ורודריק סטרונג בקרב משולש כדי לזכות באליפות Evolve.
באירוע Evolve 131, ת'יאורי זכה בפעם השנייה בקריירה שלו באליפות ה-WWN, כשניצח את JD דרייק בקרב יחידים "המנצח זוכה בהכל" על אליפות ה-WWN ועל אליפות Evolve.
באירוע Evolve 139, שנערך ב-9 בנובמבר 2019, הוא הפסיד את התואר לג'וש בריגס.
ב-16 ביוני 2018, ת'יאורי ערך את קרב הבכורה שלו בארגון המקסיקני The Crash Lucha Libre, כשהפסיד לריי הורוס.
ב-2 במרץ 2019, ת'יאורי ניצח את ווילי מאק, ברברו קאברנאריו וסנסון כדי לזכות באליפות במשקל כבד של The Crash.
ב-14 ביוני, ת'יאורי ערך את קרב הבכורה שלו בארגון מקסיקני אחר בשם CMLL, שבו הצטוות לשורות קריסטיקו וולואדור ג'וניור בניצחונם בקרב שלושה נגד שלושה על רוש ולה פסטה נגרה (ברברו קאברנאריו ונגרו קאסאס).
לפני שחתם באופן רשמי בארגון ה-WWE, ת'יאורי השתתף במבחן קבלה של הארגון בפברואר 2018. ב-8 באפריל במהלך היום הרביעי של שבוע רסלמניה, ת'יאורי הגן בהצלחה על אליפות ה-WWN נגד מרסל ברטל.
ב-15 באוגוסט 2019, דווח שת'יאורי חתם על חוזה בארגון ומיד לאחר מכן נשלח ל-WWE Performance Center.
הוא ערך את קרב הבכורה שלו בארגון ב-25 בדצמבר בפרק של התוכנית NXT, כשנענה בחיוב לאתגר הפתוח שרודריק סטרונג הציב על אליפות צפון אמריקה של NXT; לעומת זאת, בקרב זה הוא כשל בניסיונו לזכות בתואר.
ב-8 בינואר 2020 בתוכנית NXT, הוא השיג את ניצחונו הראשון, כשניצח בקרב יחידים את חואקין ויילד.
ב-25 במרץ, הוא נחל הפסד לטיילר בריז.
ת'יאורי הופיע ב-30 במרץ בתוכנית Raw כשזלינה וגה גייסה אותו לשורותיה בעקבות פציעתו של אנדרדה ימים קודם לכן.
בעקבות זאת, הוא הצטוות לשורות המיוצג האחר שלה, אנג'ל גרזה, וביחד עם סת' רולינס הם נחלו הפסד לקווין אואנס והסטריט פרופיטס (אנג'לו דוקינס ומונטז פורד) במסגרת קרב שלושה נגד שלושה.
בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), ת'יאורי וגרזה לא הצליחו לנצח את הסטריט פרופיטס בקרב אשר היה על חגורות האליפות של Raw.
לילה לאחר מכן בתוכנית Raw, ת'יאורי, ג'רזה וזלינה וגה הפסידו בקרב שלושה נגד שלושה לסטריט פרופיטס וביאנקה בלאייר.
ב-13 באפריל, ת'יאורי גבר על אקירה טוזאווה.
שבוע לאחר מכן, ת'יאורי כשל בהעפלתו לקרב הכסף בבנק במסגרת האירוע כסף בבנק לאחר שהפסיד לאליסטר בלאק.
ב-27 באפריל, ת'יאורי, אנדרדה ואנג'ל גרזה נחלו הפסד לאליסטר בלאק, אפולו קרוז וריי מיסטריו במסגרת קרב שלושה נגד שלושה.
ב-25 במאי, ת'יאורי ומרפי ניצחו בקרב זוגות את אליסטר בלאק והומברטו קאריו.
ב-8 ביוני, ת'יאורי ומרפי הפסידו בקרב זוגות לאליסטר בלאק והומברטו קאריו.
ב-26 באוגוסט בפרק של התוכנית NXT, ת'יאורי חזר להופיע כאשר הוא התעמת עם ברונסון ריד.
בספיישל NXT Super Tuesday, שנערך ב-1 בספטמבר, הוא הסיח את דעתו של ריד במהלך הקרב שלו נגד טימותי טאצ'ר; הסחת דעת זו עלתה לריד בהפסד.
שבוע לאחר מכן בספיישל NXT Super Tuesday II, ת'יאורי הפסיד לאותו ריד.
בשבועות שבאו לאחר מכן, הוא הפסיד בין היתר לקושידה, דמיאן פריסט (בקרב שאינו היה על אליפות צפון אמריקה של NXT), אדם קול, דקסטר לומיס, ג'וני גרגאנו וברונסון ריד.
באירוע NXT TakeOver: WarGames, שנערך ב-6 בדצמבר, ת'יאורי חשף את עצמו כדמות מתחת למסכת רוח הרפאים ולחבר החדש במשפחת גרגאנו זאת לאחר שעזר לג'וני גרגאנו לזכות באליפות צפון אמריקה של NXT בפעם השלישית בקריירה.
בפרק העוקב של התוכנית NXT שלושה ימים לאחר מכן, התגלה שהוא חלק מקבוצת הנבלים לצד גרגאנו, אשתו, קנדיס לאריי, ואינדי הארטוול; קבוצה שנקראה בשם The Way.
ב-16 בדצמבר, ת'יאורי וגרגאנו ניצחו בקרב זוגות את ליאון ראף וקושידה.
ב-20 בינואר 2021, ת'יאורי וגרגאנו הודחו מטורניר הזוגות לזכר דאסטי רודס כבר בסיבוב הראשון על ידי אותם ליאון ראף וקושידה.
ב-3 בפברואר, ת'יאורי ניצח בקרב יחידים את ליאון ראף.
ב-17 במרץ, ת'יאורי הפסיד לדקסטר לומיס.
ב-27 באפריל, ת'יאורי נחל הפסד נוסף, הפעם לברונסון ריד.
ב-11 במאי, ת'יאורי הפסיד לאלוף ה-NXT, קאריון קרוס.
ב-8 ביוני, הוא הפסיד לאוני לורקאן.
ב-20 ביולי, ת'יאורי נוצח על ידי קייל אוריילי כתוצאה מהכנעה.
מקמהן והזכיות באליפות ארצות הברית (2021–היום)
ב-11 וב-18 באוקטובר בפרק של התוכנית Raw, ת'יאורי גבר על ג'ף הארדי.
ב-25 באוקטובר בפרק של התוכנית Raw, ת'יאורי גבר על דומיניק מיסטריו.
ב-22 בנובמבר בפרק של התוכנית Raw, ההזדמנות להתמודד על אליפות ה-WWE ניתנה לת'יאורי; לעומת זאת, הוא לא צלח במשימתו, כשהפסיד לאלוף, ביג אי.
ב-20 בדצמבר בפרק של התוכנית Raw, ת'יאורי הפסיד לפין באלור; כאות מחאה על ההפסד, ת'יאורי תקף את באלור במהלך ריאיון מאחורי הקלעים.
בנוסף, הוא הצליח לנצח את אותו באלור ב-17 בינואר 2022. שבוע לאחר מכן, הוא הפסיד ל-AJ סטיילס.
בפרק של התוכנית שהתקיים ב-31 בינואר, ת'יאורי ניצח את קווין אואנס וכתוצאה מכך העפיל לקרב תא ההדחות על אליפות ה-WWE באירוע תא ההדחות.
לעומת זאת, שבוע לאחר מכן הוא הפסיד לאותו אואנס.
ב-18 באפריל בפרק של התוכנית Raw, ת'יאורי גבר על פין באלור וכתוצאה מכך זכה באליפות ארצות הברית.
באירוע גיהנום בכלוב, שנערך ב-5 ביוני, ת'יאורי הגן בהצלחה על תוארו נגד מוסטפא עלי.
באירוע כסף בבנק, שנערך ב-2 ביולי, ת'יאורי הפסיד את אליפות ארצות הברית לבובי לאשלי.
לעומת זאת, מאוחר יותר בקרב המרכזי של האירוע, הוא ניצח בקרב הכסף בבנק של הגברים, כשהובטח לו חוזה על אליפות עולם לבחירתו בכל זמן ומקום שירצה במהלך השנה הקרובה.
ב-15 באוגוסט, ת'יאורי ניצח את דולף זיגלר.
במופע המקדים לאירוע Clash at the Castle, שנערך ב-3 בספטמבר, ת'יאורי ואקדמיית אלפא (צ'אד גייבל ואוטיס) הפסידו למאדקאפ מוס והסטריט פרופיטס (אנג'לו דוקינס ומונטז פורד).
ב-5 וב-19 בספטמבר, ת'יאורי נחל הפסדים בקרבות יחידים לקווין אואנס, בהתאמה.
ב-10 באוקטובר, הפסיד לג'וני גרגאנו.
ב-31 באוקטובר, הוא כשל בניסיונו לזכות באליפות ארצות הברית לאחר שהפסיד לסת' "פריקין" רולינס.
ב-7 בנובמבר ת'יאורי פדה את מזוודת הכסף בבנק שלו על אלוף ארצות הברית, רולינס, אך הפסיד בקרב על התואר.
באירוע סדרת ההישרדות 2022 ת'יאורי ניצח בקרב משולש על אליפות ארצות הברית את בובי לאשלי וסת' "פריקין" רולינס וזכה באליפות.
הישגים בארגון ההיאבקות Black Gate Wrestling
אליפות במשקל כבד של Black Gate Wrestling (פעם אחת)
הישגים בארגון ההיאבקות The Crash Lucha Libre
אליפות במשקל כבד של The Crash (פעם אחת)
הישגים בארגון ההיאבקות Full Impact Pro - FIP
אליפות העולם במשקל כבד של FIP (פעם אחת)
אליפות במשקל כבד של FSPW (פעמיים)
הישגים בארגון ההיאבקות Mucha Lucha Atlanta - MLA
האליפות הגלובלית של MLA (פעם אחת)
אליפות במשקל כבד של NCW (פעם אחת)
הישגים בווועדה הלאומית לפיתוח גוף
זוכה בתחרות פיתוח גוף לנוער של ג'ורג'יה (פעם אחת)
אליפות המורשת של PWA (פעם אחת)
PWI דירג אותו במקום ה-80 מתוך 500 המתאבקים הטובים ביותר לשנת 2019
אליפות במשקל כבד של World Wrestling Alliance 4 (פעם אחת)
אליפות הזוגות של ה-WWE (פעם אחת) - ביחד עם גרייסון וולר
מחזיק מזוודת "כסף בבנק" (2022)
הכוכב העתידי של NXT (2020)
אליפות במשקל כבד של XWA (פעם אחת)
נפת אוסטנקינו היא נפה במחוז הצפון-מזרחי של העיר הפדרלית מוסקבה שברוסיה.
מרכז העסקים הסיני "פארק חואמין" שכולל בין היתר בית מלון וגן סיני.
אוסטניט, הידוע גם בשם ברזל בפאזה גמא (γ-Fe), הוא פאזה מתכתית, לא מגנטית של ברזל או תמיסה מוצקה של ברזל, עם אלמנט מ סגסוגת.
בפלדת פחמן, אוסטניט קיים מעל לטמפרטורה האוטקטואידית הקריטית של 1000K; הפאזה האוסטניטית קרויה על שמו של סר ויליאם צ'נדלר רוברטס-אוסטן (1843–1902); היא קיימת בטמפרטורת החדר בכמה פלדות אל חלד עקב הימצאותו של ניקל המייצב את האוסטניט בטמפרטורות נמוכות יותר.
מ-912 ועד 1394 מעלות צלזיוס, ברזל אלפא עובר מעבר פאזה מקובית ממורכזת גוף (BCC) לתצורה קובית ממוקדת פנים (FCC) של ברזל גמא, הנקרא גם אוסטניט.
צורת גמא זו של ברזל קיימת בסוג הנפוץ ביותר של נירוסטה להכנת ציוד לבית חולים ושירותי מזון.
אוסטניטיזציה פירושה חימום הברזל, המתכת מבוססת הברזל, או הפלדה, לטמפרטורה בה היא משנה את מבנה הגביש שלה מפריט לאוסטניט.
המבנה המרווח של האוסטניט מסוגל לקלוט פחמן מקרבידי הברזל בפלדת פחמן.
אוסטניטיזציה ראשונית לא שלמה יכולה להשאיר קרבידים לא מומסים במטריצה.
אוסטין קרוט הוא שחקן וזמר אמריקאי הידוע בעיקר בזכות תפקידיו בסרט הקולנוע "חורשות את הלילה" ובסדרת הטלוויזיה של נטפליקס, ""; שניהם משנת 2019.
קרוט נולד בעיר נורקרוס , ג'ורג'יה למשפחה דתית.
בשנים 2011–2012, בגיל 15, הופיע קרוט כמתמודד בתוכנית הריאליטי "Majors & Minors" ששודר בערוץ Discovery Family, ולאחר מכן הופיע בפס הקול המוזיקלי שליווה את התוכנית.
הוא סיים את בית הספר התיכון מבית הספר הנוצרי אטלנטה רבתי בשנת 2014. בשנת 2018 סיים את לימודיו באוניברסיטת ניו יורק.
בשנת 2016 הוא שיחק בתפקיד אורח בפרק של סדרת הטלוויזיה "אטלנטה".
בשנת 2019 קרוט גילם את אלן בדרמת הנעורים "חורשות את הלילה", שביימה של אוליביה ויילד בתפקיד הבכורה שלה כבמאית.
באותה שנה הוא גילם את וסלי פיסטס בסדרה הפוסט-אפוקליפטית "", ששודרה בשירות ההזרמה "נטפליקס".
בשנת 2020 שיחק בעונתה השנייה של דרמת הנעורים "סוחבות" מבית נטפליקס; הסדרה מבוססת על הרומן "מתנות גנובות" מאת הסופרת קירסטן סמית.
בשנת 2021 גילם את אחת הדמויות הראשיות בסיטקום "Call Your Mother" בדמותו של ליין; חברה הטוב ביותר של ג'קי.
הסדרה שודרה ברשת ABC ובוטלה לאחר עונה אחת.
בשנת 2022 שיחק בסרט האימה "They/Them".
בנוסף להיותו שחקן, אוסטין קרוט הוא גם וזמר וכותב שירים.
הוא הפיק מיקסטייפ שכותרתו "דויטשלנד".
יצירה זו נכתבה במלואה על ידי קרוט בעצמו שאותה גם הפיק את המיקסטייפ.
זה למעשה המיקסטייפ השני שהאמן הפיק.
שנה סרט תפקיד הערות 2019 חורשות את הלילה אלן 2022 Honk for Jesus, Save Your Soul ח'לילThey/Themטובי אונילTankhouseג'ק2024הלהיטים הגדולים (אנ')מוריס מרטין
שנה סדרה תפקיד הערות 2016 אטלנטה ג'סטין ביבר השחור פרק: "Nobody Beats the Biebs" 2018 כתום זה השחור החדש לאמאר פרק: "Sh*tstorm Coming" 2019 וסלי פיסטס תפקיד ראשי; 10 פרקים 2020 סוחבות מרקיז 5 פרקים 2021 Call Your Mother ליין תפקיד ראשי; 13 פרקים
אוסטין טיילר ריבס הוא כדורסלן אמריקאי המשחק בעמדת הרכז בלוס אנג'לס לייקרס מליגת ה-NBA.
ריבס למד בבית הספר התיכון "סידר רידג'" (Cedar Ridge) בניוארק, ארקנסו.
במשך שנתיים רצופות (הראשונות שלו), הוא זכה באליפות המדינה בדרג 2A.
הוא קלע 73 נקודות בניצחון בהארכה משולשת על תיכון פורסט סיטי.
כסיניור, שחקן בשנתו הרביעית והאחרונה, הוא העמיד ממוצעים של 32.5 נקודות, 8.8 ריבאונדים ו-5.1 אסיסטים למשחק והוביל את קבוצתו לאליפות המדינה בדרג 3A.
ריבס נבחר ל-MVP של טורניר אליפות ארקנסו לאחר שקלע בממוצע 43.3 נקודות במהלך ארבעה משחקים.
ב-20 בינואר 2016 הוא התחייב לאוניברסיטת המדינה של ויצ'יטה, למרות הצעות מאוניברסיטת המדינה של דקוטה הדרומית ואוניברסיטת המדינה של ארקנסו.
לפני עונת הבכורה שלו בוויצ'יטה סטייט עבר ריבס ניתוח לתיקון רצועה קרועה בכתפו השמאלית.
הוא שיחק עם הפציעה מאז שנת התיכון השלישית שלו.
כפרשמן הוא העמיד 4.1 נקודות בממוצע למשחק ונכנס כמחליף מהספסל.
לאחר העונה, ריבס עבר ניתוח לתיקון רצועה קרועה בכתף ימין, אותה פרק שלוש פעמים במהלך קריירת המכללות שלו.
ב-28 בינואר 2018 הוא רשם את שיא העונה השנייה שלו עם 23 נקודות וארבעה אסיסטים בניצחון 90–71 על טלסה.
ריבס רשם שבע שלשות במחצית הראשונה, הכי הרבה במחצית בתולדות המכללה.
כסופומור הוא העמיד ממוצעים של 8.1 נקודות ו-3.1 ריבאונדים למשחק, וקלע 42.5% מהשלוש.
לאחר העונה השנייה שלו עבר ריבס לאוניברסיטת אוקלהומה ולא שיחק בעונה שלאחר מכן בשל חוקי ההעברות של ה-NCAA.
במהלך שלו, הוא התאמן במשקולות והעלה 9.1 קילוגרם ממשקלו.
ב-7 במרץ 2020 רשם ריבס שיא קריירה של 41 נקודות, שישה אסיסטים וחמישה ריבאונדים בניצחון 78–76 על האוניברסיטה הנוצרית של טקסס (TCU).
הוא הוביל קאמבק של 19 נקודות במחצית השנייה וקלע את סל הניצחון חצי שנייה לסיום המשחק.
כג'וניור העמיד ריבס ממוצעים של 14.7 נקודות, 5.3 ריבאונדים ושלושה אסיסטים למשחק ונבחר לחמישיית העונה הראשונה באזור הביג-12. ב-6 בדצמבר הוא רשם שיא עונתי של 32 נקודות, תשעה אסיסטים ושישה ריבאונדים בניצחון 82–78 על TCU.
בסיבוב השני של טורניר ה-NCAA קלע ריבס קלע 27 נקודות בהפסד 87–71 לגונזגה המדורגת ראשונה.
כסיניור הוא העמיד ממוצעים של 18.4 נקודות, 5.5 ריבאונדים ו-4.6 אסיסטים למשחק.
ב-31 במרץ, ריבס הכריז על מועמדותו לדראפט ה-NBA 2021, וויתר על השנה הנוספת שלו במכללות.
לאחר שלא נבחר בדראפט 2021 חתם ריבס על חוזה דו כיווני עם לוס אנג'לס לייקרס ב-3 באוגוסט 2021. ב-27 בספטמבר הוא חתם על חוזה NBA סטנדרטי.
ב-22 באוקטובר ערך ריבס את הופעת הבכורה שלו ב-NBA, וקלע שמונה נקודות מהספסל בהפסד 105–115 לפיניקס סאנס.
ב-15 בדצמבר הוא קלע 15 נקודות ב-5 מ-6 מהשלוש, לקח 7 ריבאונדים וקלע שלשת ניצחון ב-107–104 על דאלאס מאבריקס.
ב-10 באפריל 2022 רשם ריבס את הטריפל דאבל הראשון בקריירה שלו עם שיאי קריירה בנקודות (31), ריבאונדים (16) ואסיסטים (10) בניצחון 146–141 בהארכה על דנוור נאגטס.
ב-16 באפריל 2023, במשחק 1 בסדרת הפלייאוף בסיבוב הראשון נגד ממפיס גריזליס, משחק פלייאוף ה-NBA הראשון בקריירה שלו, הוא קלע 23 נקודות בניצחון 128–112. הוא השווה את ההופעה הזו במשחק 4 של אותה סדרה, והוביל את הלייקרס בניצחון 117–111 בהארכה.
עונה קבוצה משחקים חמישייה דקות % מהשדה % משלוש % מהעונשין ריבאונדים אסיסטים חטיפות חסימות נקודות ל.א.
שני הוריו של ריבס שיחקו כדורסל מכללות באוניברסיטת המדינה של ארקנסו.
אמו קלעה 21.3 נקודות בממוצע למשחק, ואביו הגיע למקום השלישי במכללה בכל הזמנים עם 384 אסיסטים בקריירה.
אחיו של ריבס, ספנסר, שיחק כדורסל בקולג' בצפון גרינוויל ומרכז מיזורי לפני שיצא לקריירה מקצוענית.
ריבס מציין שאחיו עורר את העניין שלו בכדורסל.
אוסטפאליה הוא אזור היסטורי בצפון גרמניה, המקיף את הגאו המזרחי של דוכסות הגזע ההיסטורית של סקסוניה, התחום בערך על ידי נהר ליין במערב והאלבה וזאלה במזרח.
הטריטוריה מתכתבת עם החלק הדרום-מזרחי של המדינות של היום סקסוניה התחתונה, מערב סקסוניה-אנהלט וצפון תורינגיה.
יחד עם וסטפאליה, מרכז אנגריה ונורדאלבינגיה היה זה אחד מארבעת האזורים המנהליים העיקריים של סקסוניה.
פירוש השם Ostfalen כנראה הוא "מישור מזרחי".
פאלן היא מילה גרמנית שמשמעותה "שטוח", "מפלס" ו"מישור" וקשורה למילה השוודית העתיקה fala, שנמצאת כיום בשמות מקומות כמו Falbygden ופאלון, וכן בעיירה פאלסטדט שבצפון גרמניה.
מישור צפון גרמניה של אוסטפאליה ווסטפאליה, המחולק על ידי נהר וזר, עומד בניגוד לאזור ההררי מדרום, לרמות המרכזיות של פרנקוניה ותורינגיה.
בניגוד לשם וסטפאליה, שהונצח על ידי דוכסות וסטפאליה שהוחזקה על ידי הארכיבישופים-הבוחרים של קלן, השם אוסטפאליה יצא משימוש בהדרגה כאשר דוכסות הגזע הסקסונית התמוססה עם הדחת הדוכס היינריך הארי ב-1180.
בלשנים גרמנים הציגו מחדש את המונח במאה ה-19 במהלך חקר השפה האוסטפאלית כניב גרמני נמוך.
עם עליית חקר הגזע במאה ה-19 ובתחילת המאה ה-20, החלו להזכיר – בעיקר מאת הנס פ.ק.
גינתר– תת-סוג "פאלי" (fälische Rasse) של "הגזע הארי" לפי התפיסה הנסתרת של הלנה בלוואצקי וחסידיה האריוסופיים.
עם תבוסתו של קרל הגדול והטבלתו של הדוכס וידוקינד בשנת 785 במהלך המלחמות הסקסוניות, אדמותיו שולבו באימפריה הפרנקית והסקסונים הומרו יותר ויותר לנצרות.
הבישופים של הלברשטאדט והילדסהיים הוקמו במזרח סקסוניה, תחומות על ידי נהר אוקר, בשנים 804 ו-815 בהתאמה.
דוכסות סקסוניה מימי הביניים חולקה בין מחוזות אוסטפליה, וסטפאליה ואנגריה.
הטריטוריה האוסטפאלית ברכס הרי הארץ הייתה חלק מאדמות התורשה של היינריך הצייד, הדוכס הסקסוני הראשון שהפך למלך הרומאים ב-919, וצאצאיו לשושלת האוטונית.
הם השאירו כמה מנזרים וטירות רומנסקיות, נוף תרבותי שמקיף היום שלושה אתרי מורשת עולמית עם העיירות מימי הביניים גוסלאר וקוודלינבורג, כמו גם את קתדרלת סנט מריה וכנסיית סנט מיכאל בהילדסהיים.
מכיוון שהטריטוריה המזרחית גבלה באדמות הסלאבים הפולבים מעבר לנהרות האלבה וזאלה, היא הפכה לנקודת המוצא של האוסטידלונג הגרמנית ("התיישבות המזרח") שהתחילה בפלישות של המלך היינריך והמשיכה על ידי המרקיזים הסקסונים.
לאחר שהדוכס מבית ולף היינריך הארי הודח באימפריאלי בשנת 1180, אוסטפאליה חולקה יותר ויותר למדינות קטנות יותר, ובראשן דוכסות בראונשווייג-לינבורג ורוזנויות אנהלט, ורניגרודה ובלנקנבורג וכן העיר הקיסרית של גוסלר, כמו גם השטחים הכנסייתיים של ארכיבישופות מגדבורג, הנסיכויות-בישופויות של הילדסהיים והלברשטאדט ומנזר קוודלינבורג.
המסורת הסקסונית הונצחה על ידי הדוכסים האסקנים מסקסוניה-ויטנברג, שהבטיחו לעצמם את הכבוד האלקטורלי ומאוחר יותר הקימו את נסיכות הבוחר מסקסוניה באלבה העליונה.
אוסטין ראסל הוא יזם אמריקאי, המייסד והמנכ"ל של חברת לומינר טכנולוגיות.
לומינר טכנולוגיות עוסקת בטכנולוגיית לידאר ותפיסת מכונה המשמשת בעיקר בתחום הרכבים האוטונומיים.
החברה הפכה לחברה ציבורית בדצמבר 2020 וראסל, בגיל 25, היה למיליארדר הצעיר ביותר שעשה את הונו בעצמו.
מחזיק במרבית האחוזים בחברת פורבס.
ראסל נולד וגדל בניופארט ביץ', קליפורניה, ארצות הברית.
בגיל 15, ראסל רשם הפטנט הראשון שלו על מערכת מיחזור מי תהום לשימוש חוזר במים מממטרות.
באותה שנה, הוריו הכירו לו את יזם הלייזר ג'ייסון אייכנהולץ, שהפך למנטור של ראסל ולאחר מכן הצטרף ללומינר כמייסד-שותף וכמנהל טכנולוגיה ראשי.
הוא סיים את לימודיו בבית הספר האפיסקופלי של סנט מרגרט ב-2013. במקביל ללימודיו בתיכון למד במכון הלייזר בקמן באוניברסיטת קליפורניה באירוויין.
ראסל הקים את חברת לומינר טכנולוגיות בשנת 2012, בהיותו תלמיד תיכון, זמן קצר לפני שמלאו לו 17. לאחר סיום התיכון למד באוניברסיטת סטנפורד במשך שלושה חודשים ולקח קורסים בפיזיקה יישומית.
בשנת 2013 קיבל 100 אלף דולר ממלגת ת'יל, מה שהוביל אותו לעזיבת האוניברסיטה והתמקדות בעבודתו בלומינר במשרה מלאה.
החברה בילתה את חמש השנים הראשונות שלה במצב התגנבות.
במקום לרכוש רכיבים, ראסל הנדס וייצר את רכיבי הלידר של לומינר בעצמו.
ב-3 בדצמבר 2020 הונפקה החברה בנאסד"ק.
104.7 מיליון המניות שהחזיק, כשליש ממניות החברה, היו שוות בסיום יום המסחר הראשון 2.4 מיליארד דולר.
בכך הפך למיליארדר הצעיר ביותר שעשה את הונו בעצמו.
במאי 2023 רכש 82% מהמניות בחברת פורבס, על פי שווי שוק של 800 מיליון דולר.
ראסל רכש את השליטה מידי קבוצת ההשקעות Integrated Whale Media.
בנוסף, רכש את האחזקות שהיו בידי משפחת פורבס, שאיבדו סופית את האחזקה בחברה.
אוסטלסהיים היא עיר במחוז קאלב (Calw) בבאדן-וירטמברג בגרמניה.
אוסטלהיים שוכנת בגבול היער השחור, מוגנת ממזג אוויר גרוע, מוקפת בגבעות ויערות.
הנוף סביב העיר נשמר ברובו במראה טבעי, עם רצועות טבע רבות, גדרות אבן ומרעה לכבשים.
כרבע משטח ההר בן 923 ההקטרים הוא יער.
אוסטלהיים גובלת בערים אלטהנגשטט (Althengstett), זימוצהיים (Simmozheim), וייל דר שטאט (Weil der Stadt), גראפנאו (Grafenau) וגכינגן (Gechingen).
עיריית אוסטלסהיים כוללת את הכפר אוסטלסהיים ואת האזור זגמילה (Sägemühle).
המקום נוסד כנראה על ידי אלמאנים במאה ה-4. בשנת 1357 הועברה העיר יחד עם בולינגן לרוזנות וירטמברג.
כחלק מהמדינה וירטמברג-הוהנצולרן עברה העיר ב-1952 למדינת באדן-וירטמברג שזה עתה נוסדה.
עצמאותה של עיריית אוסטלסהיים נשמרה גם לאחר הארגון האזורי מחדש ב-1975.
באפריל 2023 נבחר ריאן אלשבל (Ryyan Alshebl), פליט סורי, לראשות העיר.
הכביש הלאומי B 295 (שטוטגרט - קאלב) נמצא שלושה קילומטרים צפונית לאוסטלסהיים בזימוצהיים (Simmozheim).
הכביש המהיר הקרוב ביותר הוא בבלינגן-הולב (Böblingen-Hulb), כביש 81 (Bundesautobahn A81), כ-12 קילומטרים דרום-מזרחית לאוסטלסהיים.
באוסטלסהיים עוברת רכבת היער השחור (Württemberg) שעוברת בשטוטגרט, בווייל דר שטאט (Weil der Stadt) ובקאלב.
העיר נותקה עקב השבתת הקטע בין וייל דר שטאט לקאלב ב-1988. הובלת נוסעים הושבתה ב-1983. תחנת הרכבת הקרובה ביותר ממוקמת כעת כשלושה קילומטרים משם, בווייל דר שטאט.
משם יש אוטובוסים סדירים מאוסטלסהיים לקאלב.
חידוש קו הרכבת נמצא בתכנון.
אוסטלסהיים שואבת את מי השתייה שלה מעמותת היער השחור (Zweckverband Schwarzwald), אליה היא שייכת מאז 1976. מ-1972 יש חוזה אספקת מים עם העמותה.
גוטליב וילהלם הופמן (1771–1846), נוטריון וראש עיר, מייסד אחוות וירטמברג בקורנטל ובווילהלמסדורף
אוסטלוטיטאן (שם מדעי: Australotitan; מילולית: "טיטאן דרומי") הוא סוג של זאורופוד מקבוצת הטיטאנוזאורים, אשר התקיים בקווינסלנד שבאוסטרליה במשך הקרטיקון העליון שלפני 100 עד 90 מיליון שנה, בין הקנומן לטורון.
הסוג תואר ב-2021 ונכלל בו מין בודד: Australotitan cooperensis, על שם התצורות "קופר קריק" בהם התגלה.
דינוזאור זה היה אחד מהגדולים ביותר בין הדינוזאורים של אוסטרליה, כאשר עצם הירך שלו מגיעה לפי ההערכות לאורך של 2.146 מטרים, דומה בגודלה לגודל עצמות הירך של הדרדנוטוס והפוטאלונגקוזאורוס הענקיים וקצת קטן יותר מהפטגוטיטאן, שוכני אמריקה הדרומית.
הדבר יכול להיות עדות להיותם של טיטאנוזאורים שורעים לאורכה של גונדוונה של הקרטיקון.
אף שהחוקרים נמנעו מלחוות את משקלו, כנראה לפי עצמות הירך שהגיע לאורך של 30 מטרים לפחות.
כיום מעריכים שהטיטאנוזאור הגדול שייך לקבוצה דיאמנטינזאוריה, והוא חי לצידם של קרוביו הדיאמנטינזאורוס, הסוואנזאורוס והסרמיאנטוזאורוס (Sarmientosaurus).
"אוסטפריזלנד" הייתה האונייה השנייה בסדרת הלגולנד של הצי הקיסרי הגרמני.
היא נקראה על שם אזור פריזיה המזרחית, השדרית של אוסטפריזלנד הונחה באוקטובר 1908 במספנה הקיסרית בווילהלמסהאפן.
היא הושקה ב-30 בספטמבר 1909 והוכנסה לשירות בצי ב-1 באוגוסט 1911. האונייה צוידה ב-12 תותחי 30.5 ס"מ (12 אינץ') בשישה צריחים דו-קניים, ומהירות מרבית של 21.2 קשרים (39.3 קמ"ש).
יחד עם שלוש האוניות האחיות שלה, הלגולנד, תירינגן ואולדנבורג, אוסטפריזלנד השתתפה בכל מבצעי הצי הגדולים של מלחמת העולם הראשונה בים הצפוני נגד הצי הגדול הבריטי, ובכלל זה אף השתתפה בקרב יוטלנד ב-31 במאי – 1 ביוני 1916, הקרב הימי הגדול ביותר במלחמה.
היא נכחה במהלך הפלישה הראשונה שלא צלחה למפרץ ריגה באוגוסט 1915.
אוסטפריזלנד ואחיותיה נמסרו בסופו של דבר למדינות ההסכמה המנצחות כפיצויי מלחמה; אוסטפריזלנד הועברה לצי ארצות הברית.
היא הוטבעה במהלך ניסויים בכוח אווירי ליד כף וירג'יניה ביולי 1921.
האונייה הייתה באורך , רוחב של ושוקע של , והיה לה הדחק של במעמס מלא.
אוסטפריזלנד נשאה עד של פחם, מה שאפשר לה להפליג לטווח של 5,500 מיילים ימיים (10,200 ק"מ) במהירות של 10 קשרים (19 קמ"ש).
לאחר 1915 שונו הדוודים להתיז מזוט על הפחם; האונייה יכלה לשאת עד של מזוט.
אוסטפריזלנד הייתה חמושה בסוללה ראשית של 12 תותחי 30.5 ס"מ (12 אינץ') SK L/50 בשישה צריחים דו-קניים, עם צריח אחד מקדימה, אחד מאחור ושניים בכל צד של האונייה.
הסוללה המשנית של האונייה כללה 14 תותחי 15 ס"מ (5.9 אינץ') SK L/45, שכולם הוצבו בבתי תותחים בצד הסיפון העליון.
אוסטפריזלנד הייתה חמושה גם בשישה צינורות טורפדו שקועים בקוטר 50 סנטימטרים (19.7 אינץ'); אחד היה בחרטום, אחד בירכתיים ושניים בכל צד רוחב.
הסיפון של אוסטפריזלנד היה בעובי .
אוסטפריזלנד הוזמנה על ידי הצי הקיסרי הגרמני תחת השם הזמני ארזאץ אולדנבורג, כתחליף לאוניית הגנת החוף הישנה אולדנבורג.
החוזה עבור האונייה הוענק למספנה הקיסרית בווילהלמסהאפן בבנייה מספר 31. העבודה החלה ב-19 באוקטובר 1908 עם הנחת השדרית שלה, והאונייה הושקה פחות משנה.
מאוחר יותר, ב-30 בספטמבר 1909. היא הוטבלה על ידי הנסיכה מאינהאוזן וקניהאוזן, נציגת האצולה המזרח פריזית העתיקה ביותר.
האבזור, כולל השלמת המבנה העילי והתקנת החימוש, נמשך עד אוגוסט 1911. אוסטפריזלנד, על שם אזור החוף הצפון-מערבי של גרמניה, הוכנסה לצי הים הפתוח ב-1 באוגוסט 1911, קצת פחות משלוש שנים מאז שהעבודה התחילה.
לאחר כניסתה לשירות, אוסטפריזלנד ערכה ניסויים ימיים, שהסתיימו עד 15 בספטמבר.
קפיטן צור זי ולטר אנגלהרדט שימש כמפקד האונייה הראשון.
ב-22, הוקצתה האונייה רשמית לשייטת אוניות המערכה I של צי הים הפתוח.
אוסטפריזלנד הפכה לאוניית הדגל החדשה של השייטת ב-24 באפריל 1912, והחליפה את וסטפאלן.
אוסטפריזלנד ושאר הצי פעלו בדפוס של אימוני ספינה בודדים, שייטת וצי מלא במהלך השנתיים הבאות של ימי שלום.
אוסטפריזלנד זכתה בפרס ה-Kaiser's Schießpreis (פרס ירי) על ירי מצוין בקרב השייטת הראשונה.
קפיטן-לויטננט פרידריך ביזל היה קצין התותחנים של האונייה באותה תקופה, וככזה, היה אחראי על דיוק הירי של האונייה.
עד 29 ביולי אוסטפריזלנד וכל שאר השייטת הראשונה היו חזרה בווילהלמסהאפן.
הפעולה הימית הגדולה הראשונה בים הצפוני, קרב מפרץ הלגולנד, התרחשה ב-28 באוגוסט 1914. בשעה 04:30, הלגולנד, שהוצבה ליד האי המבוצר בכבדות Wangerooge, קיבלה את ההוראה להצטרף לאוסטפריזלנד ולהפליג מהנמל.
בשעה 05:00 פגשו שתי אוניות המערכה את הסיירות החבוטות פראונלוב ושטטין.
עד השעה 07:30 חזרו האוניות לנמל למשך הלילה.
אחר הצהריים של 7 בספטמבר, אוסטפריזלנד ושאר צי הים הפתוח ערכו שייט אימונים לאי הלגולנד.
באוקטובר, אוסטפריזלנד צוידה בזוג תותחי 8.8 ס"מ להגנה נגד מטוסים.
אוסטפריזלנד נכחה במהלך הגיחה הראשונה של הצי הגרמני לים הצפוני, שהתרחשה ב-2–3 בנובמבר 1914. לא נתקלו בכוחות בריטיים במהלך המבצע.
באותו ערב, צי הקרב הגרמני שכלל 12 דרדנוטים - כולל אוסטפריזלנד ושלוש אחיותיה - ושמונה פרה-דרדנוטים הגיעו למרחק של 10 מיילים ימיים (19 ק"מ) משייטת מבודדת של שש אוניות מערכה בריטיות.
אוסטפריזלנד ושאר הצי נשארו בנמל עד 4 באוגוסט, אז השייטת חזרה לאזור הבלטי לסבב נוסף של תרגילי אימון.
באותו חודש החליף קפיטן צור זי ארנסט-אולדוויג פון נאצמר את אנגלהרדט כמפקד האונייה.
אוסטפריזלנד ורוב האוניות הגדולות האחרות של צי הים הפתוח נשארו מחוץ למפרץ במשך כל המבצע.
במהלך המבצע הבא של שר, אוסטפריזלנד תמכה בפשיטה על החוף האנגלי ב-24 באפריל 1916 שבוצעה על ידי כוח סיירות המערכה הגרמניות.
אוסטפריזלנד נכחה במהלך גיחת הצי שהביאה לקרב יוטלנד, שהתרחש ב-31 במאי וב-1 ביוני 1916. הצי הגרמני ביקש שוב למשוך ולבודד חלק מהצי הגדול ולהשמיד אותו לפני שהצי הבריטי הראשי יוכל להתערב.
במהלך המבצע, אוסטפריזלנד הייתה הספינה המובילה בפלגה I של שייטת אוניות המערכה I והאונייה התשיעית בקו, ישירות מאחורי אוניית הדגל של הצי פרידריך דר גרוסה ולפני אחותה תירינגן.
על אוסטפריזלנד הניף את דגלו ויצה-אדמירל ארהרדט שמידט, מפקד השייטת במהלך הקרב וסגנו של שר.
בעוד אוניות המערכה המובילות ירו בשייטת סיירות המערכה הבריטיות, אוסטפריזלנד ועשר אוניות מערכה נוספות ירו על שייטת הסיירות הקלות השנייה הבריטית.
אוסטפריזלנד, קייזר ונסאו ירו בסיירת סאות'המפטון, אם כי רק נסאו פגעה בה.
לאחר כ-15 דקות, אוסטפריזלנד העבירה את האש לברמינגהאם ונוטינגהאם, אם כי שוב לא הצליחה לפגוע במטרותיה.
זמן קצר לאחר השעה 19:15, אוניית המערכה הבריטית וורספייט הגיעה לטווח; אוסטפריזלנד פתחה באש בשעה 19:25 עם תותחי הסוללה העיקריים שלה, בטווחים של .
אוסטפריזלנד טענה לפגיעות מהמטחים השלישי והרביעי שלה.
במהלך שלב זה נפגעה וורספייט בסך הכל בשלושה עשר פגזים כבדים.
עד 20:15, מערך הקרב הגרמני התמודד עם כל הצי הגדול שנפרס בפעם השנייה.
שר הורה על פנייה של 180 מעלות בשעה 20:17, אשר חופתה על ידי מתקפה של שייטת סיירות המערכה והתקפת סירות טורפדו.
על מנת לזרז את התמרון, שמידט הורה לאוסטפריזלנד לפנות מיד בלי לחכות לתירינגן מאחוריה.
מהלך זה גרם לקושי מסוים עבור אוניות השייטת השלישית לפנים, אם כי האוניות חזרו במהירות לעמדותיהן.
אוסטפריזלנד הייתה האונייה השמינית, שהוצבה לכיוון חזית מערך 24 האוניות.
כעבור שעה נתקלו היחידות המובילות של המערך הגרמני בכוחות קלים בריטיים והתפתח קרב אש אלים מטווח קצר.
מתישהו בסביבות השעה 01:10, נקלעה הסיירת המשוריינת בלאק פרינס למערך הגרמני.
תירינגן האירה את האונייה עם הזרקורים שלה וירתה מטחי פגזים 30.5 ס"מ לתוך הספינה.
אוסטפריזלנד ירתה עם תותחי ה-15 ס"מ שלה, וקייזר ירתה משני סוגי התותחים.
בטווח של פחות מדקה, שני פיצוצים מסיביים קרעו את הסיירת והרגו את כל הצוות בן 857 איש.
בשעה 06:20, לעומת זאת, אוסטפריזלנד פגעה במוקש, שהונח בעבר על ידי המשחתת אה"מ אבדייל ב-4 במאי, בצד הימני שלה.
הספינה נגררה מחוץ לקו, מכיוון שבהתחלה חשבו שהפיצוץ היה טורפדו שנורה על ידי צוללת.
אוסטפריזלנד פיגרה מאחורי הצי והפליגה במהירות איטית, תוך שהיא מחופה על ידי המשחתות V3, V5, ולזמן קצר על ידי G11. עד 10:40, אוניית המערכה הגבירה את המהירות ל-15 קשרים (28 קמ"ש).
הליווי שלה נגד צוללות תוגבר בסופו של דבר על ידי מטוס ימי, שזיהה את מה שלדעתו הוא צוללת בריטית בשעה 12:20. אוסטפריזלנד הסתובבה, מה שגרם למחיצת הטורפדו, שנפגעה קלות מפיצוץ המוקשים, להיקרע.
מים נוספים נכנסו לספינה וגרמו לנטייה של 4.75 מעלות ימינה, ואילצו את אוסטפריזלנד כדי להפחית שוב את המהירות.
האונייה ביקשה סיוע מספינת שאיבה בשעה 14:20, אך בשעה 14:45 ההצפה הייתה בשליטה והספינה חלפה על פני המגדלור של שפך היאדה החיצוני.
היא הצליחה להגביר את המהירות בהדרגה ל-10 קשרים (19 קמ"ש), ובשעה 18:15 היא הגיעה לנמל בווילהלמסהאפן.
המוקש קרע חור שגודלו 40 על 16 רגל (12.2 על 4.9 מטרים) והביא לחדירת של מים לתוך האונייה.
הצפה נוספת התרחשה לאחר הנזק למחיצת הטורפדו בשעה 12:20, אם כי דוח הנזק המלא לא שרד.
אוסטפריזלנד עגנה במבדוק יבש בווילהלמסהאפן לצורך תיקונים, שנמשכו עד 26 ביולי.
במהלך הקרב, אוסטפריזלנד ירתה 111 פגזים מהסוללה הראשית שלה, 101 פגזים מתותחי ה-15 שלה ס"מ, ופגז יחיד בקוטר 8.8 ס"מ.
הנזק היחיד שנגרם לה היה מהמוקש בבוקר 1 ביוני, שבו נהרג אדם אחד ופצע עשרה.
שאר הצי, כולל אוסטפריזלנד, היו אמורים להפליג מאחוריהם ולספק חיפוי.
ב-25–26 בספטמבר, אוסטפריזלנד וכל שאר השייטת הראשונה סיפקו תמיכה בסריקה בשרטון טרשלינג שערך II.
במשך רוב 1917, אוסטפריזלנד הוצבה לשמירה במפרץ הגרמני.
במהלך מבצע אלביון, ההתקפה האמפיבית על האיים שבשליטת רוסיה במפרץ ריגה, אוסטפריזלנד ושלוש אחיותיה הועברו למצרי דנמרק כדי לחסום כל ניסיון בריטי אפשרי להתערב.
ב-28 באוקטובר הגיעו ארבע הספינות לפוטציג ויק ומשם יצאו לארנסבורג ב-29. ב-2 בנובמבר הושלם המבצע אוסטפריזלנד ואחיותיה החלו את המסע חזרה לים הצפוני.
במרץ 1918 הוחלף נאצמר כמפקד הספינה על ידי קפיטן צור זי הנס הר.
גיחה אחרונה של הצי התקיימה ב-23–24 באפריל 1918. אוסטפריזלנד, תירינגן ונסאו אוחדו ליחידה מיוחדת למבצע שלוסשטיין, כיבוש מתוכנן של סנקט פטרבורג.
שלוש האוניות הגיעו לאזור הבלטי ב-10 באוגוסט, אך המבצע נדחה ולבסוף בוטל.
היחידה המיוחדת פורקה ב-21 באוגוסט ואוניות המערכה חזרו לווילהלמסהאפן ב-23.
אוסטפריזלנד ושלוש אחיותיה היו אמורות להשתתף במבצע הצי האחרון של המלחמה, שתוכנן ל-30 באוקטובר.
אוסטפריזלנד ושאר האוניות של שייטת אוניות המערכה הראשונה נשלחו אל שפך היאדה ב-3 בנובמבר, ולאחר מכן הוחזרו לווילהלמסהאפן ב-6 בנובמבר.
ב-16 בדצמבר, אוסטפריזלנד הוצאה משימוש ושימשה כספינת בסיס.
קפיטן צור זי קרל וינדמילר שימש כמפקדה האחרון של אוסטפריזלנד עד שנמחקה מרשימת הצי ב-5 בנובמבר 1919. לאחר מכן היא נמסרה לבעלות הברית בתור "H" כתחליף לספינות שהוטבעו.
האונייה נשארה בגרמניה עד 7 באפריל 1920, אז לקח אותה צוות גרמני לרוזית'.
היא נמסרה לארצות הברית כפיצויי מלחמה, נכנסה לשירות ב-7 באפריל ברוזית' כ-USS אוסטפריזלנד בפיקודו של קפטן J.F.
ב-9 באפריל הגיע צוות אמריקאי להביא אותה לארצות הברית.
למרות שהיא נזקקה לתיקון, אוסטפריזלנד הצליחה להפליג לניו יורק.
מאוחר יותר היא הושבתה שם ב-20 בספטמבר 1920.
ביולי 1921, צי ארצות הברית ושירות האוויר של צבא ארצות הברית ערכו סדרה של ניסויי הפצצה מול כף הנרי, בראשות הגנרל בילי מיטשל.
המטרות כללו ספינות מלחמה אמריקאיות וגרמניות לשעבר, כולל אוניית המערכה הישנה איווה, הסיירת פרנקפורט ולבסוף אוסטפריזלנד ב-20 ביולי.
בשעה 13:30 ET, גל ההתקפה הראשון, חמוש בפצצות , פגעו באונייה הנייחת.
שמונה מתוך 33 פצצות פגעו במטרה, ולאחר מכן נבדקה האונייה.
גם הגל השני היה חמוש ב-פצצות 230 פאונד, והגלים השלישי והרביעי נשאו פצצות .
חמש פצצות 600 ליברות פגעו במטרה, אבל נזק קטן נגרם לחלק העליון של האונייה.
הפצצות שכמעט פספסו את האונייה, לעומת זאת, גרמו נזק תת-מימי משמעותי לגוף, מה שאפשר הצפה מסוימת וגרם נטייה של 5 מעלות שמאלה ושלושה מטרים נוספים של שוקע בירכתיים.
לוח הזמנים של ההפצצות נקטע על ידי סערה בשעות אחר הצהריים המאוחרות.
מוקדם בבוקר 21 ביולי החל הגל החמישי של המפציצים בהתקפתם.
בשעה 08:52, המפציץ הראשון של הצבא הטיל פצצת שפגעה באונייה; ארבעה מפציצים נוספים הגיעו בעקבותיו וקלעו עוד שתי פגיעות.
פקחים שוב עלו על אוסטפריזלנד בעקבות ההתקפה החמישית וציינו שהפגיעות לא גרמו נזק רציני לאונייה, אם כי אחת יצרה חור גדול בצד הימני שלה שאיפשר הצפה נוספת.
בצהריים היא שקעה 5 רגל בירכתיים ורגל אחת בחרטום.
בשעה 12:19, גל ההתקפה הבא, מצויד בפצצות הטיל שש פצצות, אך אף אחת מהן לא פגעה, אם כי שלוש התפוצצו קרוב מאוד לגוף האונייה.
בשעה 12:30, אוסטפריזלנד החלה לשקוע במהירות בירכתיים והנטייה שמאלה גדלה באופן דרמטי.
בשעה 12:40 התהפכה האונייה וטבעה.
תוצאות הבדיקות זכו לפרסום נרחב ומיטשל הפך גם לגיבור לאומי וגם ל"נביא התעופה הבלתי ניתן לטעות".
אולם הנהגת הצי האמריקני זעמה על הטיפול של מיטשל בניסויים; פצצות ה-2,000 פאונד לא הותרו על ידי הצי, שקבע את כללי הניסוי.
המפציצים של מיטשל גם לא איפשרו לפקחים לעלות על האונייה בין מסע ההפצצה כפי שקבע הצי.
הדו"ח המשותף של הצבא והצי על הניסויים, שפורסם חודש לאחר מכן ונחתם על ידי הגנרל ג'ון פרשינג, קבע כי "אוניית המערכה היא עדיין עמוד השדרה של הצי".
מיטשל כתב תיאור משלו, סותר על הבדיקות, אשר הודלף לאחר מכן לעיתונות.
טביעת אוניית המערכה עוררה מחלוקת גדולה במרחב הציבורי האמריקאי; תומכיו של מיטשל הגזימו במשמעות המבחנים על ידי טענת שווא כי אוסטפריזלנד היא בלתי ניתנת להטבעה.
הסנאטור ויליאם בורה טען שהבדיקות גרמו לאוניות מערכה להפוך למיושנות.
מיטשל זכה לתמיכה רחבה בעיתונות, אם כי הטקטיקות הקרביות שלו יותר ויותר הביאו אותו בסופו של דבר לבית משפט צבאי על חוסר כפיפות, מה שאילץ אותו לפרוש מהצבא.
אוסטין אוגוסטוס קינג היה פוליטיקאי ומשפטן אמריקאי, שכיהן כמושל העשירי של מיזורי בין השנים 1848–1853 וכחבר בית הנבחרים של ארצות הברית מטעם מחוז הקונגרס השישי של מיזורי במשך תקופת כהונה אחת מ-1863 עד 1865.
קינג נולד במחוז סאליבן שבטנסי, בנם של וולטר וננסי (סווייר) קינג, אחד מתוך 11 ילדיהם.
אמו הייתה בתו של המנהיג הצבאי הנודע והפוליטיקאי מטנסי ג'ון סווייר.
אביו של קינג היה חקלאי, ולעיתים קרובות סייע לו בעבודות המשק.
קינג קיבל את השכלתו בבתי הספר הספרתיים של מדינתו, ולאחר מכן למד משפטים תחת הדרכת עורך דין, כפי שהיה נהוג באותם ימים.
בנוסף, הוא לקח שיעורים פרטיים בלטינית וביוונית.
קינג התקבל ללשכת עורכי הדין של טנסי בשנת 1822 ועסק בעריכת דין באזור ג'קסון שבטנסי עד שנת 1830, עת עבר לקולומביה.
בקולומביה קינג הקים שותפות משפטית מצליחה עם ג'ון ב.